অবশেষে সব গুঞ্জন ভেঙে দীপিকা-রণবীর জানিয়ে দিয়েছেন, আগামী ১৪ নভেম্বর তাঁদের চার হাত এক হতে চলেছে। টানা দু’দিন ধরে বিয়ের অনুষ্ঠান চলবে দীপিকা পাডুকোন ও রণবীর সিংহের। 
ইতিমধ্যেই শুরু হয়ে গিয়েছে কর্ণ জোহরের চ্যাট শো ‘কফি উইথ কর্ণ’। প্রথম এপিসোডে আলিয়া ভট্ট ও দীপিকা পাডুকোন এসেছিলেন। দ্বিতীয় এপিসোডের কর্ণের অতিথি রণবীর সিংহ ও অক্ষয় কুমার। এই এপিসোডের একটি প্রোমো ইতিমধ্যেই ভাইরাল সোশ্যাল মিডিয়ায়। 

এই বিষয়ে অন্যান্য খবর

বিয়ের কার্ডে ভুল, সোশ্যাল মিডিয়ায় চূড়ান্ত খোরাক হলেন দীপিকা-রণবীর 


প্রোমো ভিডিওয় দেখা যাচ্ছে, বরাবরের মতোই রণবীর প্রাণোচ্ছল। তিনি একাই  এত কথা বলছেন যে, অক্ষয় কোনও মন্তব্যই করতে পারছেন না। শেষমেশ চঞ্চল রণবীরকে থামাতে অক্ষয় বলে বসেন, দীপিকা কীভাবে রণবীরকে সহ্য করেন! 
অক্ষয় বলেন, ‘‘এই লোকের সঙ্গে আছে কীভাবে দীপিকা! ওকে হ্যাটস অফ।’’ যদিও অক্ষয়ের এই মন্তব্য শুনে কর্ণ ও রণবীর দু’জনেই হাসিতে ফেটে পড়েন। রণবীর উত্তরে অক্ষয়কে বলেন, বিয়েতে আসার জন্য নিজের পোশাক প্রস্তুত রাখুন।   
প্রসঙ্গত, এই মুহূর্তে বলিউড এই বছরের গ্র্যান্ড ওয়েডিং-এর জন্য মুখিয়ে রয়েছে।